ฝังยาคุมมาไม่เคยเป้นประจำเดือน ฝังได้2ปีกว่าแร้ว ประจำเดือนมาจะครบอาทิตย์แล้วค่ะยังไม่หมดสักที จะเป็นอะไรไหมค่ะ
สวัสดีค่ะ ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย แต่จะมีปริมาณน้อยๆ แต่ในบางรายอาจทำให้มีประจำเดือนมาบ่อย หรือมีประจำเดือนมาปริมาณมากได้ แต่มักเกิดในช่วงแรก หลังจากนั้นเลือดมักจะออกน้อยลง และในบางรายประจำเดือนอาจขาดหายไปได้ดังนั้นหากตั้งแต่ฝังยาคุม ไม่เคยมีประจำเดือนมา แล้วในตอนนี้ ได้มีมีเลือดออกมานาน 1 สัปดาห์ดังกล่าว ก็น่าจะเกิดจากผลข้างเคียงของยาฝังคุมกำเนิดได้เช่นกัน หากเลือดที่ออกมีปริมาณไม่มาก มีแนวโน้มลดลง ก็อาจสังเกตอาการไปก่อนค่ะ หากเลือดออกติดต่อกันนานหลายสัปดาห์แล้วยังไม่หายไป หรือมีเลือดยังคงออกมาอีกบ่อยๆ ก็ควรไปพบสูติ-นรีแพทย์ เพื่อรักษาให้เลือดหยุดไหล เช่นการให้ฮอร์โมนเอสโตรเจนไปทาน หรือให้ยาคุมกำเนิดชนิดที่เป็นฮอร์โมนรวมทานร่วมไปด้วย รวมถึงเพื่อหาว่าเกิดจากมีสาเหตุอื่นๆ ร่วมหรือไม่ เช่น มีการติดเชื้อในโพรงมดลูก หรือเป็นภาวะแทรกซ้อนจากการตั้งครรภ์ (แต่โอกาสที่จะตั้งครรภ์นั้นถือว่าน้อยอย่างยิ่ง) มะเร็งปากมดลูก เป็นต้น